Maryam Salama

Maryam Ahmed Salama, nada en Trípoli en 1965, é unha escritora libia, citada como "a luz que guía unha nova xeración de escritoras libias". Os seus relatos de ficción están baseados na posición da muller na sociedade libia contemporánea.

Traxectoria
En 1987 graduouse en Literatura e Cultura na Universidade de Trípoli. Traballa como tradutora no Proxecto Cidade Vella en Trípoli, con énfase nos estudos históricos.

As súas obras en prosa e verso foron publicadas en revistas e xornais de Libia e dos países de lingua árabe, especialmente tras a flexibilización das leis de censura no seu país na década de 1990. En 2012 participou no Festival Internacional de Poesía de Trípoli, organizado por Ashur Etwebi e Khaled Mattawa, o primeiro evento desas características celebrado no país tras a caída de Muamar al-Qadafi.

Obra
 Ahlam tifla sajina (poesía, 1992)
 La shay'siwa al bulm (poesía, 1992)
 "Min Bab ila Bab" (relato)

Notas

Categoría:Nados en 1965
Categoría:Nados en Trípoli, Libia
Categoría:Alumnos da Universidade de Trípoli
Categoría:Escritores de Libia
Categoría:Escritores en lingua árabe
Categoría:Tradutores
Categoría:Personalidades sen imaxes